**19-րդ շաբաթ**

**Ամսաթիվ՝** —————————

**Կրթական հարթակ՝ 7-րդ**

**ՈՒսուցիչ՝** —————————————————

**Դասագիրք՝ «Մայրենի 6», Դավիթ Գյուրջինյան**

**Նախորդ դասի կրկնողություն**

**Բառագիտություն**

* **Վերհիշել հետևյալ բառերի հոմանիշները**

* Իրիկուն —————————————
* Շինել —————————————
* Օճորք —————————————
* Երդիկ —————————————
* Պտտել —————————————
* **Վերհիշել հետևյալ բառերի հականիշները**
* Երեկո —————————————
* Շինել —————————————
* Լուռ —————————————
* Քաղցր —————————————
* Մահանալ —————————————

**Նոր դաս։**

**Բառագիտություն**

* **Տետրում արտագրել և սովորել հետևյալ բառերի բացատրությունները**
* Հյուծիչ – տանջալից, չարչարող, թուլացնող, սաստիկ հոգնեցնող
* Երկպառակություն – համաձայնության խախտում
* Անընդմեջ – շարունակական, չընդհատվող
* Պատգամավոր – ներկայացուցիչ, որևէ հանձնարարության համար ընտրված մարդ
* Արիներ – հին ժողովուրդ, ապրել են Իրանական բարձրավանդակում և իրենց համարել են «Լիիրավ մարդիկ»
* Այսուհետև - Սրանից հետո
* Աստղագուշակ – Աստղերով գուշակություն անող մարդ
* Սրահ – Մեծ, ընդարձակ սենյակ
* Մեղանչել – Մեղք կամ հանցանք գործել
* Հոխորտալ – սպառնագին խոսել
* Հափշտակել – բռնի ուժով խլել
* Մեղա գալ – մեղքը խոստովանել և ներում հայցել
* Ցմահ – մինչև մահ
* Վրեժ լուծել – վատ արարքի համար փոխադարձաբար պատժել
* Ընդոստ – Հանկարծ տեղից ցատկելով
* **Տետրում արտագրել և սովորել հետևյալ բառերի հոմանիշներ**
* Ընծա – նվեր
* Խարդախ - խաբեբա, անազնիվ, նենգ
* Դաշինք – համաձայնություն, պայմանագիր, միասնություն
* Հաշտություն – համերաշխություն
* Նախատել – հանդիմանել, կշտամբել, վիրավորել, քննադատել
* Հնազանդ – ենթարկվող, լսող,
* Սպառնալ - վախեցնել
* Ստույգ – ճշգրիտ
* **Տետրում արտագրել և սովորել հետևյալ բառերի հականիշներ**
* Ծառա – Տեր
* Խեղճանալ – ուժեղանալ, հզորանալ
* Հանցավոր – անմեղ
* Հնազանդ - անհնազանդ
* **Տետրում արտագրել և սովորել հետևյալ բառերի ուղղագրությունը՝***խորհուրդ, մեղանչել, թագավոր, խեղճանալ, Շապուհ*

**Հայոց լեզու -** **Ածանց**։ Մայրենի 6, էջ 96-97։

**Առաջադրանքներ։**

* **Դասարանում –** Վարժություններ՝ 1, 2, 3, 5
* **Տանը –** Վարժություններ՝ 4, 6, 7

**Մշակույթ – Բարեկենդան**

Բարեկենդանը, Հայաստանյայց Առաքելական Եկեղեցու շարժական տոներից, նշվում է Սուրբ Սարգսի տոնից մինչև Մեծ պաս ընկած ժամանակաշրջանը։ Բարեկենդանը ուրախության ու զվարճանքի օր է։ Այն հիշեցնում է Ադամի և Եվայի կյանքը դրախտում՝ վայելքի և անհոգության մեջ, այսինքն՝ դրախտային կյանքի օրինակն է, որտեղ մարդ կարող էր ճաշակել բոլոր պտուղները, բացի բարու և չարի գիտության ծառերի պտուղներից։

Բարեկենդանին մարդիկ պարում են և ուրախանում, արտահայտում իրենց հոգու ուրախությունը։ Բարեկենդանի մեկ այլ խորհուրդն է չարի ու բարու պայքարը։ Այն արտահայտվել է հիմնականում ժողովրդական խաղերում, որոնց ժամանակ անարդարները ծաղրի են ենթարկվել, դատվել և պատժվել։

Հայերի մեջ Բարեկենդանը ամենասպասված ու ժողովրդական տոներից մեկն էր։ Տոնին պատրաստվում էին ընտանիքի բոլոր անդամները՝ առանց բացառության։ Մարդիկ զվարճանում էին, տրվում խրախճանքին ու պատրաստում ճոխ սեղաններ։

Բարեկենդանի անբաժան մասն էին **Ուտիս տատը** և Պաս պապը կամ [Ակլատիզը](https://hy.wikipedia.org/wiki/%D4%B1%D5%AF%D5%AC%D5%A1%D5%BF%D5%AB%D5%A6)։ [Ուտիս տատը](https://hy.wikipedia.org/w/index.php?title=%D5%88%D6%82%D5%BF%D5%AB%D5%BD_%D5%BF%D5%A1%D5%BF&action=edit&redlink=1) համարվում էր Բարեկենդանի, այսինքն՝ ճոխ կերակուրների հովանավոր տիկնիկը։ Բարեկենդանի վերջին օրը՝ Բուն Բարեկենդանին, Ուտիս տատին հանդիսավոր կերպով գլորում էին սարի գլխից և ներս հրավիրում [Ակլատիզին](https://hy.wikipedia.org/wiki/%D4%B1%D5%AF%D5%AC%D5%A1%D5%BF%D5%AB%D5%A6), որը [Պահքի](https://hy.wikipedia.org/wiki/%D5%84%D5%A5%D5%AE_%D5%BA%D5%A1%D5%BD" \o "Մեծ պաս) հովանավոր տիկնիկն էր։ Նրան պատրաստում էին [սոխից](https://hy.wikipedia.org/wiki/%D5%8D%D5%B8%D5%AD" \o "Սոխ) կամ [կարտոֆիլից](https://hy.wikipedia.org/wiki/%D4%BF%D5%A1%D6%80%D5%BF%D5%B8%D6%86%D5%AB%D5%AC) և մեջը խրում յոթ փետուր, ապա՝ զգեստավորում։ [Ակլատիզը](https://hy.wikipedia.org/wiki/%D4%B1%D5%AF%D5%AC%D5%A1%D5%BF%D5%AB%D5%A6" \o "Ակլատիզ) պատրաստում էին ծերունու տեսքով։

Յոթ փետուրները խորհրդանշում էին Մեծ Պահքի 7 շաբաթը։ Յուրաքանչյուր շաբաթվա վերջում պոկում էին մեկ փետուր։ Ակլատիզը կատարում էր Մեծ Պահքը հսկողի դերը։ Դրանով հաճախ վախեցնում էին երեխաներին, որ վերջիններս չգայթակղվեին Ուտիս տատի կերակուրներով։

Հինգշաբթի օրը նշվում էր Վարդանանց տոնը։ Բուն Բարեկենդանի նախորդող օրը ժամերգության ընթացքում եկեղեցու խորանի վարագույրը քաշվում է, խորանը ծածկվում մինչև քառասունօրյա պասի ավարտը։ Մեծ Պահքին նախորդող կիրակին Բուն Բարեկենդանի օրն էր: Պահքի կարևոր լինելը մարդկանց ցույց է տվել Քրիստոս: Նա անապատում 40 օր է անցկացրել: Մարդիկ Հիսուս Քրիստոսի օրինակով են պահում Մեծ Պահքը: Մեծ Պահքի 40 օրերին գումարվել են նաև Զատիկին նախորդող 9 օրերը, և այն տևում է 49 օր: Մեծ Պահքն ավարտվում է Զատիկի` Հիսուս Քրիստոսի Հարության տոնով:

**Հարցեր և առաջադրանքներ.**

* Ե՞րբ է նշվում Բարեկենդանը։
* Ի՞նչ է խորհրդանշում այս տոնը։
* Ինչպե՞ս են հայերը տոնում Բարեկենդանը։  
  Պատմիր Ուտիս տատի և Ակլատիս պապի մասին։ Նկարագրիր տիկնիկներին։
* Պատմիր Պահքի մասին։

**Տնային հանձնարարություններ**

**Գրականություն -** **«Արշակ և Շապուհ»։** Պատմվածքը սովորել սահուն կարդալ և վերարտադրել սեփական խոսքերով։ Պատասխանել դասավերջյան հարցերին և պատրաստ լինել քննարկման։

* Ովքե՞ր են պատմության հերոսները։
* Նկարագրիր հերոսներին քո խոսքերով, այնուհետև տեքստից գտիր նրանց նկարագրող խոսքերը։
* Մեկնաբանի՛ր Արշակ արքայի «Հեռու՛, չարագործ ծառա, որ այսօր քո տերերի վրա տեր ես դարձել և հափշտակել քո տերերի գահը» խոսքերը։
* **«Ի՞նչն է ուժ տալիս Արշակ արքային» վերնագրով հակիրճ շարադրություն գրիր։**

**Հայոց լեզու - Ածանց։ Մայրենի 6, էջ 96-97։**  Դասանյութը կարդալ, հասկանալ, սեփական խոսքերով ներկայացնել և կատարել հետևյալ հանձնարարությունները

* **Տանը –** Վարժություններ՝ 4, 6, 7

**Մշակույթ – Բարեկենդան։** Սովորելփաթեթում ներառած դասանյութը, ներկայացնել սեփական խոսքերով և պատասխանել դասանյութի հարցերին

* Ե՞րբ է նշվում Բարեկենդանը։
* Ի՞նչ է խորհրդանշում այս տոնը։
* Ինչպե՞ս են հայերը տոնում Բարեկենդանը։  
  Պատմիր Ուտիս տատի և Ակլատիս պապի մասին։ Նկարագրիր տիկնիկներին։
* Պատմիր Պահքի մասին։